Hier is tans 97 276 artikels in Afrikaans.
Goud is 'n gesogte edelmetaal met 'n heldergeel (goue) kleur. Goud se chemiese nommer is 79, met die simbool Au (Latyns: aurum, vir "dagbreekglans"). Dit het die atoomgetal 92 en 'n relatiewe atoommassa van 196.97. Dit smelt by ongeveer 1 064 °C en kook by ongeveer 2 856 °C. Goud is egter baie sag en word dikwels saamgesmelt tot 'n stof wat 'n legering of allooi genoem word om dit harder te maak. Die suiwerheid van goud word gewoonlik in karaat gemeet, en 24 karaat word algemeen as suiwer geag. Suiwer goud is die mees smeebare en rekbare metaal van al die bekende metale — dit kan gehamer word tot 'n dikte van ongeveer een honderste van 'n millimeter en 30 g goud kan uitgerek word tot 'n gouddraad met 'n lengte van 100 km. Goud is 'n goeie geleier van elektrisiteit en warmte. Dit het die derdehoogste geleidingsvermoë ná silwer (Ag) en koper (Cu).
Goud is, sover bekend, die eerste edelmetaal wat deur die mensdom ontdek is. Argeoloë het bevind dat artikels wat van goud gemaak is, tot so oud as 6 000 jaar kan wees. Die metaal is tradisioneel gewild danksy sy besondere eienskappe en helder voorkoms. Goud se gesogdheid het daartoe gelei dat dit deur die eeue as betaalmiddel (geld), as monetêre reserwebate, in juweliersware, tandheelkunde en dies meer gebruik is. As gevolg van die mensdom se waardering vir die metaal, het goud 'n groot impak op die menslike geskiedenis gehad.
Dit is onseker waar en hoe goud ontstaan, maar dit word algemeen aanvaar dat dit deur kernfusie gebeur. Die relatiewe gemiddelde van die voorkoms van goud in die Sonnestelsel blyk hoër te wees as wat in die vroeë heelal, in sterre of selfs in tipiese supernova-ontploffings gevorm kon word. Sommige astronome meen dat neutronryke swaarmetale soos goud die maklikste in neutronryke ontploffings, soos in die botsings tussen neutronsterre, gevorm kan word.
Goud word meesal in sy gedeë vorm in die natuur gevind, soms as goudklonte (nuggets). Dit kom egter ook saam met silwer, kwarts (SiO2), kalksteen (CaCO3), lood, tellurium, sink en koper voor.
Goodwill Zwelithini kaBhekuzulu in 2011
Die titelverdediger Emirates Team New Zealand, Te Rehutai wen die America's Cup teen die uitdager Luna Rossa Prada Pirelli, Luna Rossa uit Italië.
Goodwill Zwelithini kaBhekuzulu, tradisionele Zoeloekoning volgens die Suid-Afrikaanse grondwet, sterf op 72 in Durban.
Die Suid-Afrikaanse sakeman en mynmagnaat Patrice Motsepe word die nuwe president van CAF, die Konfederasie van Afrikasokker.
In Libië word ná jare se burgeroorlog 'n voorlopige oorgangsregering ingehuldig, wat tot verkiesings in Desember 2021 aan bewind sal bly.
Wêreldrugby maak die Rugbywêreldbeker 2023 se wedstrydskedule bekend; dié toernooi sal op 8 September tussen die gasheer Frankryk en die Nieu-Seelandse All Blacks afskop en die eindstryd sal ná vyf weke se wedstryde op 28 Oktober op die Stade de France in Saint-Denis beslis word.
17 Maart: Sint Patricksdag
1901 – 'n Uitstalling van 71 skilderye deur Vincent van Gogh veroorsaak 'n opskudding in Parys, 11 jaar na sy dood.
1956 – Die Suid-Afrikaanse operasangeres Mimi Coertse maak haar debuut by die Weense Staatsopera as die Koningin van die Nag in Mozart se Die Towerfluit.
1958 – Vanguard 1, die eerste sonkragaangedrewe satelliet, word gelanseer. Dit is die oudste mensgemaakte voorwerp wat vandag nog in die ruimte is.
1966 – Die Universiteit van Zambië se eerste studente word geregistreer.
1992 – In die Suid-Afrikaanse referendum van 1992 stem 68,7% van die stemgeregtigdes vir die begin van onderhandelings om 'n einde aan apartheid te bring.